# Die Bauernnoth

Textdaten :
| Autor: | Maurus Lindemayr |
| Illustrator: | {{{ILLUSTRATOR}}} |
| Titel: | Die Bauernnoth |
| Untertitel: | oder Der Bauer aus Verzweiflung ein Schatzgräber |
| aus: | Maurus Lindemayr’s Sämmtliche Dichtungen in obderennsischer Volksmundart. Seite 270–272 |
| Herausgeber: | Pius Schmieder |
| Auflage: | |
| Entstehungsdatum: | |
| Erscheinungsdatum: | 1875 |
| Verlag: | F. J. Ebenhöch’schen Buchhandlung (Heinrich Korb) |
| Drucker: | {{{DRUCKER}}} |
| Erscheinungsort: | Linz |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf Commons |
| Kurzbeschreibung: | Gedicht über einen Bauer, der sich über die drückende Steuerlast beklagt. |
| Artikel in der Wikipedia ||
| Eintrag in der GND: {{{GND}}} ||
| Bild ||
| [[Bild:|250px]] | |
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
* [270]
* Die Bauernnoth
* oder
* Der Bauer aus Verzweiflung ein Schatzgräber.
* I kan má’s unmigli nöt denká,
* Was d’Herren mit ins no anhöbn.
* Á Baur soll si wáhrla grads henká,
* So kám á dient wög vo den Löbn.
* 5Sán d’Rüstgeldá kám zán dáschwingá
* Und gleiwohl höbn’s Noiringá an
* Und thain ins án Toifel áfdringá,
* Den d’Herrschaft selbm nenná nöt kan.
* I bsinn mi, i z’brich má ’n Schedl,
* 10     I raith oft á halbáti Nacht.
* I röd aus dá Sach mit mein Gredl,
* Wie vil hoir mein Ausgab schan macht.
* Kain Nachbá, kain Amtmann kan’s wissen;
* Und schau i in’s Büechel, wie’s geht,
* 15Is’s ainwög guet deutsch damit gschmissen,
* Weil’s in dá Latein drinná steht.
* Mein Huimátel kan i leicht zötn.
* I mag má kám ’s Traidl dábaun;
* Is nix, als á ságrischi Frötn;
* 20     Bein Fenster thuet d’Neath auáschaun.
* Ain Gaiß’l; zwen Frischling, söchs Anten
* Und ’s Peondel is all mein Vámögn.
* [271] Mag mi und dö Kiná kám gwándten,
* D’Kostirung und ’s Jahrláhnl göbn.
* 25Schátzt ainár á Geldl von Airen?
* Fuchzg sánd grads, als wie, we geht da.
* ’n Haar bringán’s inhá aus Baiern;
* ’n Lándláhaar káft ins niemd a.
* Kain Schwabn han i nöt zán vákáfá,
* 30     Brauchs’ allisamt selbm hintá ’s Gsott.
* Mi’n Scheitern is nix zun dáláfá
* Und ’s Heu ist iez á um án Spott.
* Sinst hat má do gleiwohl mit’n Spinná,
* Mit Leinwáden, Rupfen und Garn
* 35Á Geldl dárobern aft kinná;
* Jetz sein má da á gstrigelt warn.
* Drei Stempellahn kosten án Groschen;
* Und ’s Tueh, dös kain Stempel nöt trait,
* Is schölmisch und zrissátást d’Goschen,
* 40     Má nihmt dá’s; du wirst ga nöt gfrait.
* Sinst habmt diernt án ötlá guet Brüedá
* In’s Bairland á Kirifahrt than.
* Á Kráxen Towák trug án iedá;
* Kain Fueßgehá schrie má nöt an.
* 45Jetz abá ist alls vollá Meuthen.
* Má is kám recht drausten no z’Haag,
* So thain’s ain schan schinden und heuten;
* So griffán ain d’Schöring in Sack.
* [272] Han jungáhait ’s Geign üntágriffá
* 50     Und hab mi válaid auf d’Schalmei;
* Hab oft á schens Geldel dápfiffá
* Und iez leid i Hungá dábei.
* In Rauhnáchten thát i aft immá
* Dá Kini Waldhausá sinst wern. –
* 55Jezt siecht má in Lándl gár nimmá
* Kain heiling drei Kinö, kain Stern.
* Wo nihm i (thuet’s nur ain Christ denká!)
* Á Geldl her? – Jez brauchát i ains.
* ’s Stehln ist má vábothen bán Henká
* 60     Und machá selbm kan i má kains. –
* I mueß nur áf’s náchst mit mán Gvadern
* ’n Schatzgrabáhandl nachgehn. –
* Leicht schmeißt ins dá Toifl in d’Bladern;
* Leicht holt er üns gar allö zwen.